Ֆիերի

Ֆիերի (ալբաներեն՝ Fieri), քաղաք և համայնք () Ալբանիայի հարավարևմտյան մասում, Ադրիատիկ ծովից 16 կիլոմետր դեպի արևելք և երկրի մայրաքաղաք Տիրանայից շուրջ 100 կիլոմետր դեպի հարավ։ Նույնանուն մարզի և շրջանի (գավառի) վարչական կենտրոնն է։ Զբաղեցնում է 619,90 կմ² տարածք։ 2011 թվականի մարդահամարի տվյալներով համայնքի բնակչության թվաքանակը եղել է 120.655, բուն քաղաքինը՝ 55.845:

Ընդհանուր տեղեկություններ 
Ֆիերիի մերձակայքում են ընկած Իլլիրական Ապոլոնիա և Բիլլիս հնագույն քաղաքների ավերակները։ Ուսումնասիրողներից շատերի կարծիքով՝ Ֆիերին հիմնադրել են Հին Հունաստանից՝ Կորնթոսից ու Կորֆուից եկած հույները մեր թվականությունից առաջ 588 թվականին ՝ մինչ այդ իլլիրիական ցեղերով բնակեցված վայրում։ Ըստ մեկ այլ վարկածի՝ քաղաքը 19-րդ դարում հիմնել են Ալբանիայում հայտնի Վրիոնի տոհմի ներկայացուցիչները՝ որպես առևտրի կենտրոն։ Ֆիերիի կարևորագույն պատմաճարտարապետական հուշարձաններից է նաև Արդենիցա մենաստանը՝ միջնադարյան ուղղափառ վանքով։

Առաջին համաշխարհային պատերազմի տարիներին այս բնակավայրով է անցել Ալբանիայով նահանջող սերբական զորքը։ Ներկայումս քաղաքում սերբերի համայնք կա և գործում է նրանց հիմնած Јединство միավորումը։

Ժամանակի ընթացքում Ֆիերին դարձել է արդյունաբերական խոշոր կենտրոն, որտեղ զարգացած է հատկապես ասֆալտի, նավթամշակման և քիմիական արդյունաբերությունը։

Ստուգաբանություն 
Ըստ առաջ քաշված վարկածների՝ քաղաքի անվանումն առաջացել է ալբաներեն fern կամ իտալերեն fiera բառից, որ նշանակում է   տոնավաճառ։

Ժողովրդագրություն

Քույր քաղաքներ 

 Քլիվլենդ (Օհայո), ԱՄՆ

Գրականություն 
 D.Hall, Albania and the Albanians, New York 1994.
 Klima e R.P. te Shqiperise : tabela, temperatura e ajrit, vol. 1 = Le climat de la Republique Populaire d'Albanie : tableaux, temp'erature de l'air, vol. 1. Tirane 1968

Պատկերասրահ

Ծանոթագրություններ

Արտաքին հղումներ 

 Ֆիերիի համայնք
 National Archaeological Park of Bylis
 Official Fier County Travel Guide
 Fieri International Film Festival
 Apollon International Theater Festival
 Official Gallery of Fier City 
 Albanian Music, Fier
 Fier Yellow Pages
 Chamber of Commerce and Industry of Fier
 Albpetrol sh.a: Public Company of Oil and Gas 
 TV Apollon Regional TV
 Fier travel guide
 |http://www.bashkiafier.gov.al 

Ալբանիայի քաղաքներ
Ալբանիայի բնակավայրեր
Ալբանիայի աշխարհագրություն